section_heading: <center>23px Velika nagrada Emilia Romagne</center>
paragraph_text: Do kraja utrke Norris se uspio obraniti ispred dva Ferrarija, a daleko ispred svih do prve pobjede ove sezone došao je Verstappen. Norris je završio treći za McLaren što mu je bilo drugo postolje u Formuli 1 nakon Velike nagrade Austrije 2020. i prvo za McLaren nakon Velike nagrade Italije iste godine, a Leclerc je završio četvrti za Ferrari ispred momčadskoga kolege Sainza. Ricciardo je završio šesti u drugom McLarenu, nakon što je ranije pustio momčadskoga kolegu Norrisa u 17. krugu što se pokazao kao ključan potez u McLarenovom osvajanju postolja, dok je Stroll bio sedmi za Aston Martin. Pierre Gasly je završio osmi za AlphaTauri, s 0,9 sekundi iza Strolla. Räikkönen je završio na devetom mjestu, dok je Esteban Ocon osvojio posljednji bod za Alpine, čime je momčad osvojila prvi bod ove sezone. Njegov momčadski kolega Fernando Alonso završio je jedanaesti s 0,9 sekundi zaostatka.